Contingut

# Creació d'imatges GIF animades

Podeu animar objectes de dibuix, objectes de text i objectes gràfics (imatges) a les diapositives per a fer que les presentacions siguin més interessants. El LibreOffice Impress us proporciona un editor d'animacions senzill amb el qual podeu crear imatges animades (marcs) que semblin objectes de la diapositiva. L'efecte d'animació s'aconsegueix mitjançant el gir dels marcs estàtics que creeu.

Si creeu una animació de mapa de bits (GIF animat), podeu assignar un temps de retard a cada marc i indicar el nombre de vegades que es reprodueix l'animació.

### Per a crear un GIF animat:

1. Seleccioneu un objecte o grup d'objectes per a incloure en la animació i trieu Insereix ▸ Multimèdia ▸ Imatge animada.

2. Feu una de les accions següents:

- Feu clic al botó Accepta l'objecte per afegir un objecte individual o un grup d'objectes al marc d'animació actual.

- Feu clic al botó Accepta els objectes d'un en un per a crear un marc d'animació separat per a cadascun dels objectes seleccionats.

3. A l'àrea Grup d'animació, seleccioneu Objecte de mapa de bits.

   Utilitzeu la cronologia d'animació per indicar la durada que es mostrarà un marc i el nombre de vegades que es presentarà una seqüència d'animació (bucle).

4. Introduïu un número de marc en el quadre Número d'imatge (quadre esquerre).

5. Introduïu el nombre de segons que voleu que el marc es mostri en el quadre de Durada (quadre central).

6. Repetiu els dos darrers passos per a cada marc de l'animació.

   Podeu previsualitzar l'animació utilitzant els controls que hi ha a l'esquerra del quadre Número d'imatge.

7. Seleccioneu el nombre de vegades que voleu que la seqüència d'animació es repeteixi en el quadre Comptador de bucles (quadre dret).

8. Seleccioneu una opció d'alineació per als objectes en el quadre Alineació.

9. Feu clic a Crea.

Temes relacionats

Exportació d'animacions a format GIF